Sigmund Holbein

Sigmund Holbein (ca. 1470 – 1540) var en tysk maler.

Fram til 1517 arbeidet Sigmund i verkstedet til sin eldre og mer kjente bror Hans Holbein den eldre. Da Hans forlot Augsburg i 1516, arbeidet Sigmund en stund alene i verkstedet før han i 1518 forsvant fra Augsburg. Han dukker ikke opp i dokumentmateriale før 22 år seinere, og befinner seg da i Bern.

Sigmund Holbein var ikke i stand til å følge opp den tidlige suksessen fra tiden i verkstedet til Hans og kom aldri ut av skyggen til sin mer betydelige bror. Det finnes ikke kjente verk signert av Sigmund, derfor er det vanskelig å vurdere hans innsats som maler. Den antatte verklista hans består utelukkende av tilskrevne arbeider i brorens stil, men holdt i en stivere strek og med mindre briljante farger.

Kilder

Referanser 

Tyske malere